Surriento

Surriento è nu comune 'e mmerzo 17.000 crestiane ncoppa costa settentrionale da penisula surrientina, 'e ca è 'a capitale.

Giugrafia
Pusizzione
Se truova a 47 km 'a Napule, e sta 'ncopp'ô verzante nord-occidentale d"a penisula surrentina ca ne prenne 'o sojo nomme.

'O centro se distenne armoniozamiente 'ncopp'â nu auto terrazzo tufaceo, ca domina a picco 'o mmare 'a n'autezza 'e 50 metre, in 'mmiezzo 'a na vegetazzione fitta.

Clima

Etmologia
'O toponimo "Surriento" pare vene d"a denominazzione "Sirenide" foze anticamente data 'a zzona, denominazzione cullegata 'a supposta identificazzione 'e Surriento cu 'o luoco 'e presienza de sirene, leggennarie criature ca 'a tradizzione omereca ce ha tramannato comme mità femmene e mità auciello (e nun comme mità femmene e mità pisce comme spisso se rice),ca seducevano 'e navigante cu 'e loro cante facendule 'e cunseguenza naufragà cuntro 'e scogliere.
Storia
'A cità fuje pussibbelmente funnata de abetante da culonia grieca, Surriento avette 'a supremazziona d"e Etrusche e aropp"o 420 a.C. 'a 'nfluenza de Osci. In epuca rumana è arricurdata pe avè partecipato 'a 'nseruzzione 'e ll'Italice; ve fuje quinne dedutta a Silla na culonia,addò cchiù tarde seguette nu stanziamiento 'e veterane 'e Ottaviano. Fuje aroppo municipio da tribù Menenia.

Fuje sede vescuvile d"o 420. Durante 'a crise d"o duminio bizantino in Italia, Surriento 'ngarrò autonomia comme ducato, primma abbascio cummanno d"e duche 'e Napule, e aroppo cu arconte e duche suoje, sempe in lotta cu Amalfi, Salierno e 'e Sarracine.

'A storia 'e Surriento se cunfonne cu chella d"e ate cità campane; facette parte de leghe anti musulmane, cumbatette 'e Longobarde 'e Beneviento; canuscette lotte familiare ntra 'e nobbele lucale. Custritto ô IX seculo 'a Guaimario principe 'e Salierno a accettà comme proprio duca 'o frate, Guido, 'o Ducato 'e Surriento riprennette 'a suoja autonomia aropp"a morte 'e st'urdemo p' ll' arrefonnere aroppo 'int"o 1137, assurbito 'int"o novo regno d"e Nurmanne. Surriento secutaje 'a mmò 'e sorte d"o regno, nun senza ribellione e cunflitte, specie 'a ll'inizzio do periudo aragunese. Ô 1558 fuje presa e derubbata d"e Turche, dint"o 'nvierno d"o 1648 'a cità sustenette valorosamente ll' assedio 'e Giuvanne Grillo, generale do duca 'e Giusa.

Simbule
'Int"a chiazza principale, Chiazza Tasso ce sta na statua raffigurante 'o titulare 'e essa, Torquato Tasso, pueta surrentino celebre 'int"a tutt"o munno.
Feste
'O 14 'e fevvraro è 'a festa' e S. Antonino abate, 'o patrono 'e Surriento.
Monumiente
Surriento inta na foto 'e Giorgio Sommer (1870)|thumb|left|253x253px
'O centro storeco mostra 'ncora 'o traggiato ortogunale de strade 'e origgine rommana, mentre verzo monte è circunnato d"e mura do '500. Ve stanno Duomo, rifaciuto ô XV seculo, cu na facciata neogoteca, e 'a Chiesa 'e San Franciso 'e Assie, cu nu nutevole chiostrino trecientesco, cu porteco arabeggiante 'e arche ca se 'ntecciano 'ncoppê pilastre ortagunale. 'Int"o museo correale ce songo cullezzione 'e repierte grecie e rumane e 'e purcellane 'e Capodimonte, cu na sezzione 'e pittura d"o XVII-XIX seculo;do parco se gode pure 'e na vista do gurfo. Vicino 'a Punta do Capo, 3 km a ovest, se truovano rieste rumane ritenute da villa 'e Pollio Felice (ca è do I seculo d.C.)N'ata villa marittima è 'a "Villa 'e Agrippa Postumo", abbascio 'a quale ce sta 'o "Hotel Syrene". 'A villa fuje fatta costruì d"o sfurtunato nipote 'e Augusto.
Chiese e cunviente
 Cattedrale de Santi Filippo e Giacomo;
 Chiesa de santi Felice e Baccolo

Palazze e ville
Prucedenno verzo 'a località Capo 'e Surriento nun se ppò ffà a meno 'e nutà 'ncopp'ô Curso Italia 'a villa sciurentino lasciata in ereddità de conuige Fiorentino e Cuomo ô cumune 'e Surriento. 'A costruzzione fuje finnuta ô 1936 e se estenne de antiche mura 'o curso Italia ogge è usata pe esposizzioni mentre 'o suojo giardino è adibito a parco pazzielle. In quacche occasione ce sonno cuncierte.


Ambiente
Ll'ambiente do vecchio borgo, da costa, do panurama cullinare surrentino , 'nte ll'urdeme decienne, è stato arruvinato 'a na serie 'e abuse edilizzie, pe ' sulo 'o sfruttamiento economico do terrieno, e rizanate pe merito 'e ll'urdemo condono edilizzio. 'O vecchio rione 'e piscature "marina granne" e 'a spiaggia soja, mmò abbandunata a pe' essa, era uno de scorce cchiù belle e suggestive 'e Surriento. Mmò rappresenta 'ncora na fantasteca attrattiva 'e Surriento.

Surriento è 'o primmo cumune do ssud italia ppe 'o riciclo da munezza 'a apparecchiature elettreche e elettroneche.

Pupulazzione
Pupulazzione censita

Economia
L'Economia d"a sciuriente cità campana se funna 'e cchiù parte 'ncopp'a alcune sittore 'e punta cumm"o turismo, grazzie 'a naturale vocazzione culturale e balneare d"o centro abetato, 'ncopp'â ll'agricultura comme 'a prudizzione 'e agrume ('nfatte 'o canusciutissimo in tutt"o munno limonciello è proprio 'e Surriento), nucelle e olio, 'ncopp'â trasformazzione 'e prudotte caseare e, urdemo, 'ncopp'â criazzione 'e ddoce, pe ffà n'esempio 'a delizzia 'o limone; e songo canuscutissime 'e arte do 'ntarzio 'ncopp'ê materiale lignei e d"a lavurazzione 'e merlette.

'Nvrastrutture
Ferruvie
Surriento è 'o capolinea d"a linea ferruviaria pe Napule d"a ferruvia Circumvesuviana. 'A cità na sola stazzione, Surriento.

Strade
'O cumune 'e Surriento è attraverzato da Strada Statale 145 Surrentina, ca però in paese cagna 'o nomme in Curso Italia.

Puorte
'O cumune 'e Surriento ha nu piccirillo puorto , 'o Puorto 'e Surriento. 'O suojo nomme è marina Piccirella. 'O puorto è servito a aliscafe pe Ischia, Capri e Napule e na fermata d"o metro do mare.

'O sinnaco
'O sinnaco do cumune 'e Surriento è Giuseppe Cuomo d"o 30 'e marzo 2010 e è 'o suojo primmo mannato.

Gallarìa
Paesaggie

Monumiente

Ate pruggette

Categurìa:Comune da pruvincia 'e Napule